**James Arthur Beckford**, nado o 1 de decembro de 1942 e finado o 10 de maio de 2022, foi un sociólogo da relixión británico.

Foi profesor emérito de socioloxía da Universidade de Warwick e membro da British Academy. No período 1988/1989 foi presidente da Association for the Sociology of Religion, e entre 1999 e 2003, foi presidente da International Society for the Sociology of Religion. Tamén foi autor de libros e artigos sobre os novos movementos relixiosos e a resposta da sociedade cara a eles.

Traxectoria
-----------

Beckford ensinou nas universidades de Reading e Durham e na Universidade Loyola de Chicago. Fundou o grupo de estudo da British Sociological Association dedicado á socioloxía da relixión en 1975 e foi o seu presidente de 1978 a 1983. No curso 1982 e 1983 por medio do programa Fulbright ensinou na Universidade de California en Berkeley. Entre 1982 e 1986 foi presidente do comité de investigación dedicado á socioloxía da relixión da International Sociological Association e no período 1988/1989 foi presidente da Association for the Sociology of Religion. En 1989 entrou na Universidade de Warwick. e entre 1999 e2003 foi presidente da International Society for the Sociology of Religion. como profesor visitante deu clases na Ecole des Hautes Etudes en Sciences Sociales en 2001, e na Ecole Pratique des Hautes Etudes en 2004.

Beckford foi editor de *Current Sociology* (1980-1987), vicepresidente de publicacións da International Sociological Association (1994-1998) e membro do consello editorial do *British Journal of Sociology* desde 1998. É co-vicepresidente de INFORM (Information Network Focus on Religious Movements), fundado pola socióloga Eileen Barker co apoio das principais igrexas británicas para informar ao público sobre os novos movementos relixiosos .

Investigación e publicacións
----------------------------

A tese de doutoramento de Beckford,*The Trumpet of Prophecy* (1975), foi o primeiro estudo sociolóxico de importancia sobre as Testemuñas de Xehová, e aínda é unha importante obra de referencia sobre o grupo. Desde entón o foco principal do seu traballo académico foi sobre seitas e novos movementos relixiosos e as respostas que eles provocan na sociedade. Na base dos seus estudos empíricos sobre o movemento antiseitas en Gran Bretaña, Francia e Alemaña, Beckford constatou que as respostas aos novos movementos relixiosos revelaban tanto da sociedade como os estudos sobre eses movementos. En *Cult Controversies: Societal Responses to New Religious Movements*, salientou os diferentes xeitos en que os membros e ex-membros deses movementos se relacionaban con outros e coa sociedade, propoñendo que esas diferenzas poderían servir de base para un novo modelo para clasificar os movementos das novas relixións.

Beckford en *Religion and Advanced Industrial Society* (1989) chamou aos sociólogos da relixión a poñer fin ao seu illamento das outras disciplinas sociolóxicas e que os estudos relixiosos deberían volver á súa antiga posición de prominencia.

En relación ao islam, Beckford argumentou que rexeitar as necesidades dos musulmáns en prisión, como a falta de comida halal en moitas prisións francesas ou servizos relixiosos conduce a un amplo resentimento e ao aumento a radicalización entre a comunidade musulmá.

Publicacións
------------

* *Religious Organization* (1974)
* *The Trumpet of Prophecy. A Sociological Analysis of Jehovah's Witnesses* (1975)
* *Cult Controversies. The Societal Response to New Religious Movements* (1985)
* *New Religious Movements and Rapid Social Change* (1986, editor), editado por SAGE Publications e UNESCO, ISBN 0-8039-8591-6
* *Religion and Advanced Industrial Society* (1989)
* *The Changing Face of Religion* (1989, co-editor)
* *Religion in Prison. Equal Rites in a Multi-Faith Society* (1998, con Sophie Gilliat)
* *Secularization, Rationalism and Sectarianism (1999, editor)*
* *Social Theory and Religion* (2003)
* *Challenging Religion* (2003, editor)
* *Muslims in Prison: Challenge and Change in Britain and France* (2005)
* *Theorising Religion: Classical and Contemporary Debates* (2006, editor)

Artigos
-------

* "Why Britain doesn't go to church", *BBC News*, 2004-02-17

Notas
-----

1. ↑  In Memoriam: Professor Jim Beckford
2. 1 2 3 4 5 6 7 8 9 10  Swatos, William H.; Kivisto, Peter. *Encyclopedia of Religion and Society*, Rowman Altamira 1998, p. 44, ISBN 978-0-7619-8956-1. Retrieved 2010-06-20.
3. 1 2 3  Beckford, James A.; Demerath, Nicholas Jay. *The SAGE Handbook of the Sociology of Religion*, SAGE 2007, p. x, ISBN 978-1-4129-1195-5
4. 1 2 3 4  Beckford's page Arquivado 03 de agosto de 2009 en Wayback Machine. at the University of Warwick's Department of Sociology website
5. ↑  Swain, Harriet (1999-10-29). Glittering Prizes, *Times Higher Education*. Consultado o 2010-06-18.
6. 1 2 3 4  Beckford's page Arquivado 25 de xaneiro de 2010 en Wayback Machine. at the Warwick Religions and Education Research Unit website
7. ↑  Beckford, James A. (2008-06-20). "Cults need vigilance, not alarmism", *Church Times*. Retrieved 2010-06-20.
8. ↑  INFORM website, section "Who We Are". Retrieved 2010-06-20.
9. ↑  Smith, Craig S. (2004-12-08). "Islam in Jail: Europe's Neglect Breeds Angry Radicals", *The New York Times*. Consultado o 2010-06-18.

Véxase tamén
------------

### Outros artigos

* David G. Bromley

### Ligazóns externas

* Sitio de Jim Beckford Arquivado 03 de agosto de 2012 en Wayback Machine. na Universidade de Warwick

|  |  |
| --- | --- |
| Control de autoridades | 
* Wd: Q2080862
* WorldCat
* VIAF: 38138377
* BNB: ID
* BNE: XX901964
* BNF: 123275264
* FAST: 141506
* GND: 135627028
* ISNI: 0000 0001 2024 1395
* LCCN: n84227612
* NKC: mub2011633508
* NTA: 06900112X
* openMLOL: 181438
* Persée: 211649
* SUDOC: 032198264

 |